LH:โบรกฯชี้ไตรมาส4/58 พลิกฟื้นดีมากทั้งยอดจอง-การรับรู้รายได้ซื้อเป้า 9.8 บ.
LH โบรกฯให้น้ำหนักปัจจัยเชิงบวกได้แก่ผลการดำเนินงานในไตรมาส 4/58 ที่พลิกฟื้นดีมากทั้งยอดจองซื้อและการรับรู้รายได้ ซึ่งจะส่งผลไปถึงการประกาศจ่ายเงินปันผลเป็นอัตราผลตอบแทนที่ดีและสูงกวว่าเราคาดสำหรับผลประกอบการในครึ่งหลังปี 2558 แนะนำ "ซื้อ" ราคาเป้าหมาย 9.80 บาท/หุ้น

18 ม.ค. 2559

บล.บัวหลวง ระบุในบทวิเคราะห์วันนี้ (18 ม.ค.) ว่า โบรกฯมองข้ามผลการดำเนินงานโดยรวมสำหรับปี 2558 บริษัทแลนด์แอนด์เฮ้าส์ จำกัด (มหาชน) หรือ LH ที่ต่ำกว่าเป้าหมายแผนธุรกิจไปแล้ว โดยให้น้ำหนักปัจจัยเชิงบวกได้แก่ผลการดำเนินงานในไตรมาส 4/58 ที่พลิกฟื้นดีมากทั้งยอดจองซื้อและการรับรู้รายได้ ซึ่งจะส่งผลไปถึงการประกาศจ่ายเงินปันผลเป็นอัตราผลตอบแทนที่ดีและสูงกวว่าเราคาดสำหรับผลประกอบการในครึ่งหลังปี 2558
นอกจากนี้คาดว่า LH ยังจะรับรู้กำไรพิเศษการขายสินทรัพย์เพิ่มเติมในไตรมาส 4/58 ที่สำคัญที่สุดคือเราเชื่อมั่นถึงความสามารถในการทำกำไรของ LH สำหรับปี 2559 ว่ามีแนวโน้มชัดเจนและเติบโต 17%
โดยเรายังคงแนะนำ ซื้อ ด้วยราคาเป้าหมายที่คำนวณด้วยวิธี SOTP ณ สิ้นปี 2559 ที่ 9.80 บาท (อิงค่า PER กลุ่มที่อยู่อาศัยที่ 16 เท่า และมูลค่าการลงทุนทางตลาดที่ 3 บาทต่อหุ้น) ซึ่งขณะนี้ LH ซื้อขายอยู่ในระดับ PER ปี 2559 ที่ 13.8 เท่า ต่ำกว่าค่าเฉลี่ยระหว่างปี 2549-2558ที่ 15.2 เท่า แนะนำ “ซื้อ” ราคาเป้าหมาย 9.80 บาท/หุ้น